Diari Oficial de la Generalitat Valenciana


Sumari del DOGV 9987, del 19-11-2024 (2024/11812)

RESOLUCIÓ de 13 de novembre de 2024, per la qual es crea la Comissió de Valoració Documental de la Presidència de la Generalitat i s'establix la composició dels membres.
-------------------------------------------------------------------------------------------------------------------------------------------------------------------------

### Dades del document

Número de DOGV
:   9987

Data del DOGV
:   19-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11806

CVE
:   HSDY-X-6838-26876

Data del document
:   13-11-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Junta Qualificadora de Documents Administratius
    * emmagatzematge de documents
    * tractament de la informació
    * patrimoni cultural
    * arxiu
    * legislació

El Decret 189/2005, de 2 de desembre, del Consell de la Generalitat, regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics de la Comunitat Valenciana. Així mateix, establix les bases perquè els diferents departaments de l’Administració de la Generalitat, per mitjà de les comissions de valoració documental, creades mitjançant una resolució del titular del departament corresponent, elaboren i presenten les taules de valoració dels documents.

Estes comissions de valoració documental tenen com a objectiu facilitar els treballs i els estudis previs de valoració de les sèries documentals per part de la Junta Qualificadora de Documents Administratius, a fi que esta puga emetre els seus dictàmens i, posteriorment, es puguen aprovar les taules de valoració documental per una resolució de la conselleria competent.

Per tot l’anterior i, en virtut del Decret 10/2024, de 12 d’abril, del president de la Generalitat, pel qual es determina el nivell administratiu de la Presidència de la Generalitat, pel qual es desplega el Decret 131/2023, de 10 d’agost, del Consell, pel qual s’aprova el Reglament orgànic i funcional de la Presidència de la Generalitat, i l’article 13.3 del Decret 189/2005, de 2 de desembre, del Consell,

RESOLC

*Primer*

Es constituïx la Comissió de Valoració Documental de la Presidència de la Generalitat com a òrgan col·legiat de caràcter tècnic adscrit a la Subsecretaria, la funció de la qual és l’elaboració de les taules de valoració documental referents al règim de conservació i eliminació administrativa, per a presentar-les a la Junta Qualificadora de Documents Administratius.

La Comissió de Valoració Documental elaborarà les propostes de les taules de valoració documental de les sèries documentals generades per les unitats administratives de la Conselleria, a iniciativa pròpia o a petició dels òrgans responsables de les sèries documentals. La realització dels expedients de les propostes de taules de valoració s’executarà en les unitats administratives amb la col·laboració del personal tècnic d'arxiu. No podrà accedir a l'arxiu corresponent cap sèrie documental de la qual, prèviament, no s’haja aprovat la corresponent proposta de taula de valoració documental. Es qualificarà i valorarà només la documentació original, i correspondrà presentar l’oportuna proposta a l’òrgan que conserve la documentació original.

*Segon*

La composició de la Comissió de Valoració Documental de la Presidència de la Generalitat és la que seguix:

a) Presidència: la persona titular de la Secretaria General Administrativa o el tècnic o tècnica en qui delegue.

b) Vicepresidència: la persona titular del servici competent en matèria d’arxiu o el tècnic o tècnica en qui delegue.

c) Secretaria: la persona tècnica titular de la secció d’arxiu i gestió documental responsable de l’arxiu central de Presidència de la Generalitat, que actuarà amb veu i vot.

d) Vocal: la persona titular del Servici de Documentació, Publicacions i Estadística Departamental o el tècnic o tècnica en qui delegue.

e) Vocal: una persona empleada pública adscrita a l’òrgan superior o directiu les sèries documentals del qual siguen objecte de valoració.

*Tercer*

La Comissió, a través de la seua secretaria i a proposta de la seua presidència, podrà convocar representants d’altres òrgans superiors o directius de la Presidència de la Generalitat directament afectats, en el supòsit que vagen a ser analitzades o valorades sèries documentals del seu àmbit competencial. Estes persones podran actuar amb veu però sense vot en les sessions corresponents. En estos casos, l’assistència serà obligatòria.

Així mateix, la Comissió de Valoració Documental podrà requerir l’assessorament que considere necessari per a la millor realització de les seues funcions.

*Quart*

La constitució i funcionament de la Comissió seran atesos amb els actuals mitjans personals i materials de la Presidència de la Generalitat.

*Quint*

La present resolució es publicarà en el *Diari Oficial de la Generalitat Valenciana*  i entrarà en vigor l’endemà de publicar-se.

  

València, 13 de novembre de 2024

(p.d. Resolució de 8 de novembre de 2023; DOGV 9723, 13.11.2023)

Joaquín Vañó Gironés

Subsecretari